Toni Kroos și-a decis viitorul! Fabrizio Romano a anunțat cu cine va semna mijlocașul german
Mijlocașul central Toni Kroos s-a înțeles cu clubul.
Toni Kroos (34 de ani) și Real Madrid au ajuns la un acord pentru prelungirea contractului mijlocașului german cu încă un an, până în 2025, potrivit jurnalistului Fabrizio Romano.
Cu doar câteva zile în urmă, Kroos declara că decizia privind viitorul său va fi luată în următoarele luni, dar se pare că negocierile cu clubul madrilen au avansat rapid.
Real Madrid nu a vrut să piardă unul dintre pilonii echipei, care a contribuit semnificativ la succesele din ultimii ani. Kroos a demonstrat în acest sezon că se află în continuare la un nivel de performanță excelent.
Semnătura oficială a contractului este o simplă formalitate, susține Romano, urmând ca detaliile complete ale acordului să fie anunțate în curând.
Kroos, jucător de bază la Real Madrid
Toni Kroos îmbracă tricoul lui Real Madrid de aproape zece ani. În 2014 a fost transferat de la Bayern Munchen pentru 25 de milioane de euro, iar în cariera sa a mai trecut și pe la Bayer Leverkusen, unde a jucat sub formă de împrumut.
Pentru galactici, Toni Kroos a bifat, în nouă sezoane, 455 apariții, patru trofee Champions League, cinci Cupe Mondiale ale cluburilor, patru Supercupe ale Europei, trei Ligi ale Spaniei, o Cupă a Regelui și trei Supercupe ale Spaniei.
Urmăriți SPORT.RO și pe Google News